Държавен вестник, бр. 19, 2016 г., стр. 19

БРОЙ  19	
Д Ъ Р Ж А В Е Н  В Е С Т Н И К 	
СТР.  19  
(2) Изпълнителният директор на Института 
е второстепенен разпоредител с бюджет по 
бюджета на Министерския съвет.
Чл. 3. (1) Издръжката на Института се 
формира от бюджетни средства и от приходи 
от собствена дейност.
(2) Институтът е администратор на собст­
вени приходи от:
1. средства от такси за обучение;
2. издателска дейност;
3. консултантска дейност;
4. приходи от лихви;
5. дарения;
6. други приходи.
Чл. 4. (1) Основната дейност на Институ­
та е свързана с осигуряване на обучение за 
повишаване на професионалната квалифи­
кация и преквалификация на служителите в 
държавната администрация.
(2) Институтът организира и провежда за­
дължителното обучение на постъпващите за 
първи път на държавна служба, на назначените 
за първи път на ръководна длъжност държав­
ни служители, както и обучение на висшите 
държавни служители съгласно чл. 35б, ал. 2 
от Закона за държавния служител (ЗДСл).
(3) Финансирането на обучението по ал. 2 
се осъществява от средствата по чл. 35, ал. 6 
ЗДСл.
(4) Финансирането на обучението по ал. 1 е 
за сметка на административните структури и 
организациите, чиито служители се обучават, 
или за сметка на обучаващите се.
(5) Институтът организира провеждането на 
централизиран конкурс за младши експерти и 
централизиран конкурс по чл. 9а, ал. 2 ЗДСл 
след оценка и анализ на потребностите от 
човешки ресурси в администрациите съгласно 
чл. 10е ЗДСл.
(6) Институтът организира конкурси за 
идентифициране и популяризиране на добри 
практики в дейността на държавната адми­
нистрация.
(7) Институтът извършва анализи и изслед­
вания за подобряване на публичното управле­
ние, в областта на обучението и мотивацията 
на служителите и развитието на държавната 
администрация.
(8) Институтът подготвя анализи на необ­
ходимостта от обучение за квалификация и 
преквалификация на служителите от адми­
нистрацията.
(9) При изпълнение на основната си дей­
ност Институтът:
1. разработва програми за обучение на 
служителите в държавната администрация;
2. организира и провежда обучение за 
квалификация и преквалификация на слу­
жителите в администрацията по утвърдените 
учебни програми и обучение по поръчка на 
административните структури;
3. разработва и участва в изпълнението 
на проекти, финансирани по национални и 
международни програми и по оперативни 
програми от Европейските структурни и ин­
вестиционни фондове;
4. поддържа база данни с информация за 
преминалите обучение;
5. осъществява сътрудничество с български 
и международни институции и организации по 
въпроси, свързани с дейността на Института;
6. създава и поддържа библиотека с раз­
нообразни учебни ресурси, включително 
електронни, по въпроси, свързани с дейността 
на Института;
7. издава информационни и учебни мате­
риали и други, свързани с обучението, което 
предлага Институтът;
8. организира конференции, професио­
нални срещи, кръгли маси и други форуми 
за популяризиране на добри практики и за 
обсъждане на актуални въпроси на държав­
ната администрация.
(10) Институтът функционира като Наци­
онален ресурсен център по CAF като модел 
за качество в държавната администрация.
Чл. 5. (1) Участници в програмите за обуче­
ние в Института са служителите в държавната 
администрация.
(2) Участници в програмите за обучение в 
Института извън тези по ал. 1 могат да бъдат 
лицата по чл. 19 от Закона за администрацията 
и лицата от политическите кабинети към тях. 
Г л а в а  в т о р а
ОРГАНИ НА УПРАВЛЕНИЕ
Раздел I
Управителен съвет
Чл. 6. Органи на управление на Института 
са управителният съвет и изпълнителният 
директор.
Чл. 7. (1) Управителният съвет се състои 
от петима членове – главния секретар на 
Министерския съвет или определен от него 
директор на дирекция в администрацията на 
Министерския съвет, заместник-министър на 
финансите, заместник-министър на труда и 
социалната политика и заместник-министър 
на образованието и науката. Изпълнителният 
директор на Института е член на управител­
ния съвет по право.
(2) Поименният състав на управителния 
съвет се определя от министър-председателя 
по предложение на съответния ръководител 
на административна структура.
(3) Министър-председателят определя 
председател на управителния съвет измежду 
лицата по ал. 2.